Elsa Lystad

Elsa Rigmor Lystad (1930–2023) var en norsk skuespiller, kjent for sentrale roller i norsk teater, fjernsyn, film og radio. Hun fikk sitt gjennombrudd midt på 1960-tallet og var aktiv frem til 2016. Lystad var kjent for sin mimikk og sin evne til å legge inn komiske trekk på mer seriøse roller.

 Bakgrunn 
Lystad ble født på Rodeløkka i Oslo. Hennes mor var vaskedame Thora Aamot (1900–1972) fra Stryn i Nordfjord, og hennes far var verksmester Erling Magnus Lystad (1905–1988). Thora Aamot skilte seg fra sin mann og flyttet hjem til Stryn i 1935. Der gikk Elsa sine to første år på skole og la til seg nordfjordsdialekt. De flyttet tilbake til Oslo i 1937.

Lystad gikk toårig fortsettelsesskole for piker i Oslo etter at hun hadde vært kontordame, blant annet i Dagbladets annonseavdeling.

Hun ble gift i 1961 med den ungarske inspisienten Arpad Szemes (1930–1998).

 Karriere 
Lystad debuterte i 1957 på Falkbergets Teater og fikk der rollen som Laura Isaksen i Bør Børson jr. og turnerte med teateret i over ett år. Hun var ansatt ved Det norske teatret i 1958-64. Gjennombruddet fikk hun i revyteatret Lysthuset, der hun ble hyret av Harald Tusberg i 1965.

Lystad var tilknyttet Chat Noir og Fjernsynsteatret før hun ble ansatt ved Oslo Nye Teater i 1973, hvor hun var inntil hun begynte ved Den Nationale Scene i 1976. Hun sluttet ved Den Nationale Scene i 1980 og jobbet deretter frilans. Hun arbeidet siden sammen med Wesenlund både på teater og i TV, og radiorollen som Fru Sløying var det første møtet med Lystad for mange nordmenn utenfor Oslo.

I 1990 fikk hun rollen som Oddveig i komiserien Fredrikssons fabrikk og filmen med samme navn fra 1994. 

I 1998 ga hun ut selvbiografien Hva er det med meg? på Aschehoug forlag.

I 2007 turnerte hun med stykket Ingen grunn til panikk!, hvor hun delte hovedrollen med Marianne Krogness. Forestillingen avsluttet på Chat Noir sommeren samme år. I 2007 hadde hun også en rolle i musikkvideon Itj nå som kjem ta seg sjøl med bandet Samvirkelaget, som bestod av medlemmer av rapgruppa Gatas Parlament og skabandet Hopalong Knut.

Lystad var i en årrekke også å høre i radioprogrammet Nitimen på NRK P1. Sammen med skuespiller kollega Morten Røhrt (1954–2019) lagde hun det ukentlige humorinnslaget Tips-telefonen.

I 2011 hadde hun rollen som Gamlemor i den norske 3D-filmen Blåfjell 2: Jakten på det magiske horn. I februar 2012 spilte hun Mor Åse i en oppsetting av Peer Gynt (My name is Peer Gynt) i Kanonhallen på Løren i Oslo.

Hun var aktiv frem til 2016, da hun reiste på turné sammen med Petter Anton Næss og forestillingen Mitt liv som Elsa. Hun måtte avslutte karrieren på grunn av demens.

Elas Lystad døde 93 år gammel den 26. desember 2023; hun var katolikk og ble bisatt fra St. Hallvard katolske kirke i Oslo den 9. januar 2024.Elsa Lystad bisettes, NRK, 2023-01-09.

 Priser og utmerkelser (utvalg) 

 1983 – Leonardstatuetten
 2007 – Kongens fortjenstmedalje i gull for 50 år på scenen
 2008 – Hedersprisen under Komiprisen 2008
 2010 – Pareliusprisen, Kunstnerforeningen
 2011 – Solprisen under Solfesten på Rjukan. Overrakt 9. april 2011
 2011 – Oslo bys kulturpris. Overrakt 5. mai 2011
 2014 – Gullruten 2014 i klassen beste kvinnelige skuespiller for Etter karnevalet
 2014 – Amandaprisen 2014 - Juryens ærespris.

 Filmografi 
 År  Tittel  Rolle  Merknader2011  Blåfjell 2: Jakten på det magiske horn  Gamlemor  Spillefilm2011  Småbyliv  Fru Løfsgård  Tv-serie2010  Den unge Fleksnes  Sangpedagog  TV-serie2009  God natt, elskede  Fru Raglo  Miniserie2005  Slangebæreren  Bergljot Behrens  Miniserie2004  Hos Martin - episoden «Hushjelp til besvær»  Gudrun Holt  TV-serie2003  SMS - Sju magiske sirkler  Ophelia  TV-serie2003  Fox Grønland - episode 11 (sesong 2)  Eldre dame  TV-serie1997–98  Tre på toppen  Birgitte Berg  TV-serie1996  Bare når jeg ler  Dr. Torp  TV-serie1996  Maja Steinansikt || Bestemor || Spillefilm
|-
|1996 || Mens vi venter på far  Nabofruen  TV-serie1995Rett i lommaKaupangFjernsynsteater1994  Seier'n er vår  Synnøve Skuggedal TV-serie1994  Fredrikssons fabrikk - The movie  Oddveig  Spillefilm1994  Hjemme hos Paus  Programleder TV-serie 1991  Frida - med hjertet i hånden  Ellinor Svendsen  Spillefilm1991  Fedrelandet  Fru Horn  Miniserie1990  En håndfull tid   Spillefilm1990-93  Fredrikssons fabrikk  Oddveig  TV-serie1989  Viva Villaveien!  Alice Lindeblad  Spillefilm1988  Sweetwater  Marta Spillefilm1986  Plastposen  Kioskdame  Spillefilm1986  Randi og Ronnis restaurant  Enkefru Beate Hoop  TV-serie1985  Deilig er fjorden!  Rigmor Spillefilm1985–88 Vill, Villere, Villaveien Alice Lindeblad TV-serie1982  Fleksnes - episoden «Rotbløyte»  Marta  TV-serie1981  Den grønne heisen  || Topsy Lorck Mathiesen || Spillefilm
|-
|1980 || Belønningen || Ann || Spillefilm
|-
|1980 || Fabel || Sangerinne || Spillefilm
|-
|1975 || Glade vrinsk || || Spillefilm
|-
|1974 || Fleksnes - episoden «Biovita Helsesenter» || Oversøster Vålund || TV-serie
|-
|1974 || Bør Børson Jr   Frk. Finckel  Spillefilm1973  Olsenbanden og Dynamitt-Harry går amok  Ragna, Bennys forlovede  Spillefilm1973  Kjære lille Norge   Spillefilm1972  Fleksnes - episoden «Evig din for alltid»  Kari  TV-serie1972  Lukket avdeling   Spillefilm1970  Selma Brøter Selma  Fjernsynsteater1969  22 november - den store leiegården  Syerske  Fjernsynsteater1968  De ukjentes marked   Spillefilm1968  Smuglere  Jenny  Spillefilm1968  Mannen som ikke kunne le   Spillefilm1967  Elsk... din næste  Frk. Andresen  Spillefilm1967  Liv  Damen i vinduet  Spillefilm1966  Hurra for Andersens  Fru Salvesen  Spillefilm1966  Nederlaget  Suzanne  Fjernsynsteater1966  Kontorsjef Tangen || || Fjernsynsteater
|-
|1964 || Pappa tar gull || Sykegymnasten || Spillefilm
|-
|1963 || Freske fraspark || Ollvars kone || Spillefilm
|-
|1960 || Ungen || Sersjant-Petra || Fjernsynsteater
|-
|1958 || Lån meg din kone''  Selskapsgjest  Spillefilm

 Referanser 

 Eksterne lenker 


Kategori:Norske komikere
Kategori:Skuespillere ved Den Nationale Scene
Kategori:Kongens fortjenstmedalje i gull
Kategori:Vinnere av Gullruten for beste skuespiller
Kategori:Norske skuespillere
Kategori:Personer fra Oslo
Kategori:Amandakomiteens Ærespris
Kategori:Norske revyartister
Kategori:Skuespillere ved Det Norske Teatret
Kategori:Skuespillere ved Oslo Nye Teater